52. schôdza NR SR - 3.deň - B. popoludní
Dátum: 2026-05-28
Poslanec: Štefunko, Ivan 
Druh vystúpenia: Vystúpenie v rozprave

Vážené kolegyne, vážení kolegovia, začnem veľmi pozitívnou správou. Som tu namiesto Štefana Kiša, ktorý sa na vás veľmi tešil, pán minister. Trošku čerpám aj z neho, z jeho myšlienok, ale my ako Progresívne Slovensko sa naozaj zaoberáme budúcnosťou a pokrokom. A preto vlastne vám oznamujem, že sa mu narodilo dieťa. Je to štvrté dieťa v rámci poslaneckého klubu Progresívneho Slovenska, takže my tu vlastne robíme na tie 13. dôchodky, aby ich mal kto živiť. A tak a my sme naozaj tí prorodinní, tí, ktorí budujú rodinu, ktorí proste chcú žiť v tejto krajine, ktorí tu tvoria hodnoty a nielen materiálne, ale aj ľudské. Takže všetko najlepšie Štefanovi Kišovi a jeho manželke k novonarodenému dieťaťu a tu vlastne končia pozitívne správy. Ja som si prečítal správu o pokroku a teda ja dosť dobre viem, čo je pokrok, lebo pokrok sa povie po latinsky aj po anglicky, aj po francúzsky progress. A my sme Progresívne Slovensko, to znamená, že pokrokové Slovensko. To znamená, že my sme si dali náš politický program do nášho názvu. Teda dosť dobre vieme, čo je pokrok a aký by pokrok mal byť. Okrem iného sme o tom vypublikovali niekoľko najlepšie hodnotených politických programov. Máme tisíce strán dokumentov, na rozdiel od politickej strany, napríklad že Smer, ktorý mal jednu A4 ako svoj politický program. No a tak to aj vyzerá vlastne, lebo správa o pokroku je v skutočnosti správou o úpadku a zaostávaní. Pán minister, je 909 dní od volieb. A do budúcich volieb je 940 dní. Priznám sa, že neviem, ako chcete stihnúť, aby sa ten pokrok realizoval, lebo čo sa momentálne deje, teda skoro 1000 dní po vašom zvolení. Máte horší deficit. Máte rekordný dlh a s tým sa teda ako veľmi nedá porobiť, lebo vlastne v skutočnosti, keď máte zlý deficit a rekordný dlh, tak v skutočnosti, keď budete chcieť robiť nejaké prorastové alebo pokrokové opatrenia, tak to trošičku niečo stojí, lebo potrebujete uvoľniť napríklad krk a dych podnikateľom alebo rodinám, ktoré naozaj už nemajú poriadne v mnohých regiónoch a v mnohých zamyslieť, zamyslieť a z čoho žiť? To znamená, že v skutočnosti nemáte žiadne prorastové opatrenia, lebo nemáte ich z čoho financovať a v zásade v tej správe sa o tom ani veľmi nerozpráva. Dokonca máte aj tajné, tajné prorastové opatrenia, o ktorých teda rozprával aj Ján Hargaš a v zásade sa tým zabáva celé informované Slovensko, ktoré teda čaká ako na spasenie na tie vaše skvelé nápady, ale nápady smerácke sú také, že sú tajné. A keď máte tajný nápad, tak sa o ňom nikto nedozvie a potom ho vlastne možno aj, keď realizujete, tak nevieme, že to je ten nápad. A teda neviem, ktorý je ten nápad a teraz ma vykradol Jano, ale že je to ten nápad, tá kukurica, ten prorastový, lebo tá vyrástla rýchlo. Keď to proste realizuje Kaliňák, tak je to rýchle, efektívne. Niekedy sa to zbúra, niekedy proste sa to musí opravovať, ale ako keby, že rastie to rýchlo. Takže, ak je toto prorastové opatrenie, tak gratulujem, ale ďalšie generácie, tie generácie, ktoré my tu tvoríme, plodíme, rodíme, teda nie ja, ale ženy, ženy, ktoré sú v našom okolí, tak vlastne v skutočnosti to už neuživia, hej? Lebo proste tie prorastové opatrenia budú musieť z niečoho, z niečoho sa platiť a to sú väčšinou tí, ktorí budú pracovať. Takže ja si myslím, že najlepším prorastovým opatrením, ktoré by ste mohli zrealizovať, je vlastne rezignovať. Normálne, urobiť to relatívne rýchlo, nečakať tých 490 dní do volieb a proste rezignovať. Ináč rezignácia je podľa mňa čestná, čestná záležitosť, lebo trápiť sa je zlé. Aj v športe niekto rezignuje, položí, aj v šachu, aj najväčší šachisti proste si uvedomia, že nemajú na to a proste položia tú figúrku, podajú ruku a idú preč. Podľa mňa ste si svoj program splnili. Mafiáni pobehujú po ulici, kukurica sa postavila, všetko funguje celkom dobre. To znamená, že váš program, ktorý ste si ten tajný ako keby, že povedali, ten ste splnili, ale proste netrápte budúcu generáciu vlastne vašimi, vašimi záležitosťami. Lebo ako to nazýva Štefan Kiš, šťastný to otec, v zásade on to volá doba kamenická alebo teda doba cesta do Grécka, lebo vlastne takým spôsobom, akým nám sa zvyšuje dlh. To znamená niečo, čo do budúcnosti naše deti alebo naše, naše vnúčatá budú, budú vlastne splácať. A táto cesta do Grécka, nemyslím tú dovolenkovú, na ktorú sa tešíte, ale takú tú ekonomickú, tak tá sa bude prejavovať prepadom ekonomiky, zdražovaním, znižovaním dôchodkov, napríklad, o ktoré stále bojujete, ale vlastne to Grécko, keď naozaj sa tak zadlžilo, že už nemalo z čoho splatiť sa dlhy, tak prišli medzinárodné inštitúcie a prinútili aj ľavicovejšiu vládu proste tie dôchodky škrtnúť, lebo nemali reálne z čoho ich platiť, hej? Potom prišlo masívne prepúšťanie a to už nehovorím o odchode investorov, ktoré sa už dejú teraz, takže v skutočnosti už niečím v tom Grécku sme. Takže keď ale teda nechcete odstúpiť, lebo chápem, že tie limuzíny, o ktorých hovoril Jáno Hágh, sú asi, asi lákadlom, tak treba podľa mňa vykradnúť doslova náš program TREND. Tam vám hovoríme, čo by sa malo robiť, aby sa krajina zachránila, ako znova naštartovať ekonomiku, aby proste sa mohla ekonomická aktivita znova naštartovať, aby sa mohli investori, podnikatelia znova nadýchnuť, aby mali ľudia z čoho vlastne financovať svoju spotrebu, ale v skutočnosti nie. Vy to, vy to nerobíte a v zásade v skutočnosti váš záverečný účet, o ktorom sa bavíme za rok 2025, je to rok hlúpej transakčnej dane, že vlastne daň za aktivitu. Takže chápem, keby bola daň zo zisku. Ja tomu akože rozumiem, ale daň za aktivitu je proste zlá. A tým pádom, čo sa stane, že proste máte, že ste sa sami priznali, že máte 1,8 miliardy nevybratých daní. No tak prečo? Lebo proste ľudia znížili svoju aktivitu a tým pádom proste dane, dane nemajú z čoho platiť. Je to rok udusenej ekonomiky, ako som už hovoril. Je to rok pomoci mafiánom, vybratým, nevybratým. V zásade v skutočnosti, keby ste aspoň si vyberali tých mafiánov, ale vlastne vy, keď plošne zrušíte mnohé tresty, tak proste ľuďom sa oplatí kradnúť a tým pádom reálne, v zásade, keď sa bavíte s ľuďmi, ktorí vlastnia nejaké obchody, no tak proste už sa dávajú, dávajú ochranné opatrenia aj na niečo, čo stojí 20 – 30 eur, lebo proste sa oplatí kradnúť, hej? Je to rok výhovoriek, samozrejme, ako už Jano hovoril. Jano, ja ťa dneska celý čas spomínam, asi som veľmi dobre počúval tvoj, tvoj príhovor. Proste je to, proste je to rok výhovoriek, lebo najprv teda to bol Matovič, Ódor a kto ešte tam bol? Heger. A teraz sú to proste Nemci a ste spomínali zelenú ekonomiku, aká je, aká je to akože, že šialenstvo a tak ďalej. Ja sa teda pýtam, že prečo Španielsko má 40 cenu za energiu, my máme 80, keď sú skoro 80 % na zelenej energetike. Mňa by to zaujímalo, ale však v pohode, už túto ako keby neoliberálnu mantru, ktorú vy spomínate, však vy si môžete podávať ruky so SaS-kou. Proste v tej energetike, že za vás, za vaše problémy, neschopnosť si urobiť poriadok v cenách energií, je zelená ekonomika. To je, to je naozaj neuveriteľné. A práve tie krajiny ako Dánsko, Švédsko alebo Španielsko alebo Portugalsko majú lacné energie, sú úplne napojené na zelenú ekonomiku, tak tie proste majú lacné energie a my, čo spochybňujeme zelenú, zelenú ekonomiku alebo zelené energie, máme drahé. To je proste neuveriteľné. To je presne ako s tým Slovnaftom, že vlastne, keď sme mali ruskú ropu, tak sme mali drahšiu naftu a benzín a keď zrazu sme mali ropu z Adrie, tak to bolo lacnejšie. Ja stále nerozumiem, že ako to je možné. No a teda mňa by teda zaujímalo, pán minister, že ako teda vysvetlíte ľuďom, a v tom texte to nie je napísané, že keď budete mať výpadok 1,8 miliardy, aby občania vedeli, čo je 1,8 miliardy. Je to napríklad 35 km diaľnic, hej? Alebo sú to napríklad päť nemocníc. Dobre. Tri Kaliňákovské, drahé nemocnice, hej? Ale aj tie by sa zišli, hej? Môže to byť Turany – Hubová. To toľko stojí. Ale vlastne nie. Vy udusíte ekonomiku, tým pádom nemáte na výber daní a tým pádom proste všetci ľudia ďalších skoro 500 dní budú, budú trpieť a situácia sa bude zhoršovať. Prestanú nám dôverovať investori. Tie deti, ktoré my krvopotne vlastne plodíme, tak budú odchádzať do zahraničia a v zásade na dôchodky vaše, naše nebude mať kto pracovať. Takže ja si myslím, že môj predrečník, piatykrát ho spomínam, správne povedal, že mali by ste viacej šetriť na sebe. Míňať na dôležité veci, efektívne používať európske fondy, neplatiť zo štátnych peňazí veci, ktoré nám vôbec netreba. A zároveň, keď už treba šetriť, tak treba šetriť rozumnejšie. A šetriť rozumnejšie je to tak, že keď šetríte, tak to neurobíte tak, že zadusíte nejakú, nejakú aktivitu, ale že ušetríte na niečom, čo do budúcnosti vám môže nejaký, nejaký zisk pre štátny rozpočet vytvoriť. Ja som teda z toho textu sklamaný. Dúfam, že sa pripoja aj ďalší kolegovia, ale ja vlastne už ani neviem, pán minister, že ako chcete ďalej pokračovať, lebo tajné prorastové opatrenia, dlh obrovský, výpadok obrovský, ministri nechodia do roboty. Podľa mňa to je, to je niečo, čo už sa podobá naozaj ako keby, že akože hodenému uteráku, ale vlastne ešte to nejakým spôsobom asi kvôli tým limuzínam a už neviem čomu držíte nasilu. Ďakujem vám veľmi pekne za pozornosť, kolegovia a kolegyne a dúfam, že by ste to mohli porozmýšľať, že ako to už ukončiť skôr. Na vaše vystúpenie tri faktické poznámky. Prvá poznámka